
Δελτίο Τύπου
17 Σεπτεμβρίου 2010
Νέα BMW X3: Η Νέα γενιά αντικαθιστά την προηγούμενη.

Η παραγωγή του νέου Sports Activity Vehicle ξεκινά στο εργοστάσιο της

BMW στο Spartanburg: Μετά από πωλήσεις 614.824 αυτοκινήτων, γιορτάστηκε το τέλος παραγωγής του προηγούμενου μοντέλου. 
Μόναχο. Το BMW Group προτίμησε μία ομαλή μετάβαση στην επόμενη γενιά του bestseller της εταιρίας, της BMW X3. Το τέλος παραγωγής της πρώτης γενιάς του Sports Activity Vehicle (SAV) γιορτάστηκε στο εργοστάσιο της Αυστριακής εταίρου παραγωγής, Magna Steyr στο Graz. Η παραγωγή της νέας BMW X3 που θα λανσαριστεί στη Γερμανική αγορά στις 20 Νοεμβρίου 2010, θα ξεκινήσει στο εργοστάσιο της BMW στο Spartanburg στην Αμερικανική Πολιτεία της Ν. Καρολίνας. Η νέα BMW X3 συνεχίζει αποφασιστικά τη συνταγή επιτυχίας του πρώτου SAV στην κατηγορία. Με βελτιωμένη ευελιξία, αισθητά βελτιστοποιημένη οδηγική άνεση, περισσότερους χώρους από οποιοδήποτε ανταγωνιστικό μοντέλο και καινοτόμες προτάσεις εξοπλισμού, κληρονομεί επάξια τη θέση του προκατόχου του, που υπήρξε σημείο αναφοράς στην κατηγορία, και σκοπεύει να την ενισχύσει ακόμα περισσότερο.  

Στα τελευταία 7 χρόνια,  η πρώτη γενιά της BMW X3 έγραψε μία εξαιρετική ιστορία επιτυχίας. Όλο αυτό το διάστημα, 605.498 από αυτά τα ευέλικτα οχήματα παντός εδάφους πέρασαν από τη γραμμή παραγωγής του εργοστασίου του Graz. Μαζί με τα οχήματα που κατασκευάζονται με κιτ συναρμολόγησης CKD (Completely Knocked Down) σε Ρωσία, Αίγυπτο και Ταϊλάνδη, ο συνολικός αριθμός ανέρχεται στις 614.824 μονάδες. Το τελευταίο αυτοκίνητο της πρώτης γενιάς του μοντέλου, μία BMW X3 xDrive35d σε Vermilion red metallic, θα παραμείνει στη Magna Steyr, όπου θα χρησιμοποιηθεί στο μέλλον σαν executive car. Μία BMW X3 xDrive20d κανονικών προδιαγραφών οχήματος έκτακτης ανάγκης που πέρασε πρόσφατα από τη γραμμή παραγωγής θα προσφερθεί από το BMW Group σε μη κερδοσκοπικό οργανισμό. 
Εδώ και πολλά χρόνια τώρα, η BMW X3 έχει αποδειχτεί ιδανικό όχημα έκτακτης ανάγκης για την αστυνομία όπως και για τους γιατρούς. Στο τέλος της παραγωγής του προηγούμενου μοντέλου, το νέο αυτοκίνητο αναλαμβάνει σημαντική αποστολή προσφέροντας επίσης τις υπηρεσίες του στο γενικό κοινό.

Η BMW X3 ήταν το πρώτο και - για αρκετό καιρό - μοναδικό premium μοντέλο του είδους του. Λανσαρίστηκε το 2004 και με ένα ευφυές σύστημα τετρακίνησης BMW xDrive, εξαιρετική συμπεριφορά και μεταβλητό εσωτερικό γνώρισε υψηλή απήχηση στις διεθνείς αυτοκινητιστικές αγορές που εκφράστηκε με αυθόρμητο ενθουσιασμό και μακροχρόνια αποδοχή των πελατών. Έτσι για μία ακόμα φορά, καταφέραμε να καθιερώσουμε νέα πρότυπα στον τομέα της δυναμικής συμπεριφοράς για τα οχήματα παντός εδάφους, κάτι το οποίο είχε προηγουμένως επιτύχει η BMW X5 σε μία ανώτερη κατηγορία.

Η οδηγική απόλαυση, η κορυφαία ποιότητα και η εξαιρετική απόδοση βοήθησαν τη BMW X3 να γίνει εξαιρετικά δημοφιλής και να κατακτήσει υψηλές θέσεις σε ανεξάρτητες έρευνες. Οι ειδικοί έχουν τιμήσει την BMW X3 με αρκετά βραβεία για την εξαιρετική ασφάλεια, την ικανοποίηση πελατών, την αξιοπιστία και σταθερή αξία της. Μεταξύ αυτών είναι  η κορυφαία κατάταξη στο ‘Δείκτη Ικανοποίησης Πελατών’ - “Customer Satisfaction Index” (CSI) που δημοσιεύτηκε από το Ινστιτούτο Έρευνας Αγοράς J.D. Power, καθώς και στις στατικές βλαβών που κρατά η Γερμανική Λέσχη Αυτοκινήτου Allgemeine Deutsche Automobilclub (ADAC). Δύο συνεχόμενες φορές, η BMW X3 ψηφίστηκε “Four-Wheel Drive Car of the Year” και “Off Road Vehicle of the Year” αντίστοιχα από αναγνώστες των περιοδικών “Auto Bild Allrad“ και “Off Road”.

Στην κατηγορία που ίδρυσε η πρώτη γενιά της BMW X3 συμμετέχουν τώρα και άλλοι κατασκευαστές premium οχημάτων . Η νέα BMW X3 αντιμετωπίζει τον έντονο ανταγωνισμό με συνεχή βελτιστοποίηση των χαρακτηριστικών της σε όλους τους τομείς. Οι κινητήρες της παράγουν άριστες επιδόσεις, χάρη στη φιλοσοφία BMW EfficientDynamics και παράλληλα τα καλύτερα επίπεδα κατανάλωσης καυσίμου και εκπομπών ρύπων. Η νέα τεχνολογία ανάρτησης βελτιώνει αισθητά την ευελιξία και οδηγική άνεση. Με χωρητικότητα φορτίου που αυξάνεται από 550 σε 1.600 λίτρα και διαιρούμενες 40 : 20 : 40 / αναδιπλούμενες πλάτες πίσω καθισμάτων, η νέα BMW X3 προσφέρει τον περισσότερο χώρο και ταυτόχρονα το υψηλότερο επίπεδο πολυμορφίας στην κατηγορία. 
Επιπλέον, προσφέρει ποικίλες προτάσεις καινοτόμου εξοπλισμού, συστήματα υποστήριξης οδηγού και υπηρεσίες μετακίνησης  μέσω του BMW ConnectedDrive που είναι μοναδικό στο περιβάλλον του ανταγωνισμού. Για παράδειγμα, η νέα BMW X3 είναι το μοναδικό μοντέλο στην κατηγορία με προαιρετική Head-Up Display και πρόσβαση στο Internet μέσα στο αυτοκίνητο.

Με την αλλαγή του μοντέλου, η παραγωγή της BMW X3 μεταφέρεται στο εργοστάσιο της BMW στο Spartanburg που θεωρείται κέντρο τεχνογνωσίας για τα μοντέλα BMW X. Μέχρι τώρα, το Αμερικανικό εργοστάσιο του δικτύου παραγωγής του BMW Group έχει κατασκευάσει μοντέλα BMW X5 και BMW X6. Οι σημαντικές εργασίες επέκτασης και μία επένδυση περίπου 750 εκατομμυρίων δολαρίων δημιούργησαν τις προϋποθέσεις για την παραγωγή της νέας BMW X3 και την αύξηση δυναμικότητας της ετήσιας παραγωγής περίπου στα 200.000 οχήματα στο Spartanburg.

Η συνεργασία μεταξύ BMW Group και Magna Steyr συνεχίζεται στα πλαίσια των νέων δομών παραγωγής. Εν τω μεταξύ, η παραγωγή του MINI Countryman ξεκίνησε στο Graz. Το τέταρτο μοντέλο της μάρκας είναι το πρώτο MINI με τέσσερις πόρτες και μεγάλη πίσω πόρτα, ενώ μπορεί για πρώτη φορά να εφοδιάζεται με τεχνολογία τετρακίνησης. Με αυτό τον τρόπο, γίνεται πλήρης αξιοποίηση της τεχνογνωσίας της Αυστριακής εταίρου παραγωγής στα οχήματα παντός εδάφους, όπως έχει ήδη αποδειχτεί στην περίπτωση της BMW X3.

-Τέλος Δελτίου Τύπου-
Το BMW Group
Το BMW Group είναι από τους πιο επιτυχημένους κατασκευαστές αυτοκινήτων και μοτοσικλετών σε όλο τον κόσμο με τις μάρκες BMW, MINI και Rolls-Royce. Σαν μία παγκόσμια εταιρία, το BMW Group λειτουργεί 24 μονάδες παραγωγής σε 13 χώρες και έχει ένα παγκόσμιο δίκτυο πωλήσεων σε περισσότερες από 140 χώρες.

Το οικονομικό έτος 2009, το BMW Group πούλησε περισσότερα από 1.29 εκατομμύρια αυτοκίνητα και πάνω από 87,000 μοτοσικλέτες. Τα κέρδη προ φόρων για το 2009 ανήλθαν στα 413 εκατομμύρια Ευρώ, ενώ τα έσοδα ανήλθαν στα 50.68 δις Ευρώ. Στις 31 Δεκεμβρίου 2009, η εταιρία είχε παγκόσμιο έμψυχο δυναμικό περίπου 96.000 ατόμων.

Η επιτυχία του BMW Group ανέκαθεν βασιζόταν στη μακροπρόθεσμη συλλογιστική και υπεύθυνη δράση. Ως εκ τούτου, η εταιρία έχει εδραιώσει την οικολογική και κοινωνική βιωσιμότητα σε όλη την αλυσίδα αξιών, ολοκληρωμένη προϊοντική ευθύνη και μία σαφή δέσμευση για τη διατήρηση των φυσικών πόρων, στο πλαίσιο της στρατηγικής της.  Σαν επιστέγασμα των προσπαθειών του, το BMW Group κατέχει την πρώτη θέση στη βιομηχανία, στους Δείκτες Βιωσιμότητας Dow Jones τα τελευταία έξι χρόνια.
Διεύθυνση Εταιρικής Επικοινωνίας BMW Group Hellas.
Νίκος Ταγκούλης, Διευθυντής Εταιρικής Επικοινωνίας.

Τηλέφωνο: +30 2109118150, Fax: +30 210 9118007

e-mail: nikos.tagoulis@bmw.gr 
Βιβή Δαλάκου, Βοηθός Διευθυντή Εταιρικής Επικοινωνίας.

Τηλέφωνο: +30 2109118151, Fax: +30 210 9118007

e-mail:  stavroula.dalakou@partner.bmw.gr

